Eagle-Eye Cherry

Eagle-Eye Lanoo Cherry (født 7. mai 1968 i Stockholm) er en svensk-amerikansk sanger/sangskriver. Han er kjent for mange sanger, men mest for sin eneste verdenshit «Save Tonight».

Karriere 
Eagle-Eye Cherry vokste opp i Farstorp/Tårgarp i Skåne. I oppveksten spilte han teater og var aktiv som orienteringsløper i Bjarnum. Han var vegetarianer.

Da han var rundt fjorten år gammel flyttet han til New York og fikk skoleplass på School Of The Performing Arts på Manhattan. Han fikk roller i en del filmer og reklamefilmer, blant annet i en reklame for hudproduktet Clearasil, og i storfilmen Født 4. juli (1989) med Tom Cruise i hovedrollen. Han var også med i forskjellige TV-serier. Han medvirket senere i musikkdokumentaren The Soul of a Man.  

Han bodde i det latinamerikanske området i New York, der han også var trommeslager i et band kalt «Third Rail», som var inspirert av musikken til King Crimson. Han møtte på denne tiden skuespilleren Helena Sandeberg, som han var kjæreste med en periode. Da hans far døde på Mallorca i 1995 dro Eagle-Eye Cherry tilbake til Stockholm. Han bosatte seg i en leilighet på Södermalm og skrev noen få sanger til et album som skulle være en hyllest til faren Don Cherry. Han fikk deretter kontrakt med et lite plateselskap og begynte å skrive sanger sammen med gitaristen Mattias Thorell. 

I løpet av én ettermiddag skrev han sangen «Save Tonight», som ble en kjempehit i Skandinavia. Den ble kåret til «årets sang» i Sverige i 1998 og vant også en MTV Award. Deretter ble den en hit verden over. Albumet og musikkvideoen til «Save Tonight» var produsert på lavbudsjett. 

Da han skulle lage sitt neste album kom Eagle-Eye Cherry i kontakt med Rick Rubin, som var produsent og manager. Hans gamle plateselskap Super-Studio Blå ble nedlagt, og Eagle-Eye Cherry dro til London. I 2000 ga han ut albumet Living In The Present Future med Rick Rubin som produsent. Det ble også laget en amerikansk versjon under navnet Present/Future. Den amerikanske utgivelsen var en lettere mikset utgave, som også inneholdt hiten Wishing It Was, som han skrev sammen med Carlos Santana. Santana hadde tidligere samarbeidet med Don Cherry, og for å hedre sin gamle samarbeidspartner ringte han Eagle-Eye Cherry i Stockholm og spurte om de ikke skulle skrive en sang sammen. Resultatet Wishing It Was finnes også på Santanas egen suksessutgivelse Supernatural.

Eagle-Eye Cherry har også samarbeidet med sin søster Neneh Cherry og soulprinsessen Titiyo. Christopher Watkins (Preacher Boy) er også med i en flere samproduksjoner. Han har også sunget på svensk sammen med The Weeping Willows og Balsam i en hyllestsang til Hammarby IF, som er hans favoritt-fotballag.

Hans fjerde album var planlagt utgitt på slutten av 2005. Den platen skulle inneholde roligere musikk og bli et album man kunne slappe av til. Eagle-Eye Cherry samarbeidet tidlig på 2000-tallet også med den amerikanske musikkprodusenten og sangeren Moby.

Søsken 
 Neneh Cherry 
 Christian Jon Cherry 
 David Cherry 
 Jan Cherry

Plateutgivelser 
Album
Desireless (1998)
Living in The Present Future (2000)
Present / Future (2001)
Sub Rosa (2003)
Live and Kicking (2007)
Can't Get Enough (2012)
Streets Of You (2018)

Singler
 «Save Tonight» (1997)
 «When Mermaids Cry» (1998)
 «Falling in Love Again» (1998)
 «Permanent Tears"» (1999)
 «Are You Still Having Fun?» (2000)
 «Long Way Around» (med Neneh Cherry) (2000)
 «Promises Made» (2000)
 «Miss Fortune» (2000)
 «Heaven» (2000)
 «Feels So Right» (2001)
 «Skull Tattoo» (2003)
 «Don't Give Up» (2003)

Spesialutgivelser 
 «No Parade» (er inkluderet på en Present / Future-versjon)
 «Mama Said Knock You Out» (en covermiks fra LL Cool Js hiphop. Inkludert på en Permanent Tears Single)
 «Heaven» (en hyllest til faren Don Cherry etter at faren var død)
 «One Lonely Here» (inkludert på en Special version av Skull Tattoo Single, kun utgitt i Nederland)
 «Free» (også inkludert på ovennevnte Special version av Skull Tattoo Single, kun utgitt i Nederland)
 «Together» (ikke den samme som på Living in The Present Future. Denne sangen er skrevet med andre svenske musikere, på en innsamlings-CD.)
 «Dream Away» (2014)

Referanser

Eksterne lenker 
 
 
 
 

Cherry, Eagle-Eye
Cherry, Eagle-Eye
Cherry, Eagle-Eye
Cherry, Eagle-Eye
Cherry, Eagle-Eye
Personer fra Hässleholms kommun
Personer fra Stockholm